নিতম্ব (ইংরেজি: Buttocks) হল মানবদেহের পশ্চাদভাগে কটিদেশ এবং দুই পায়ের সংযোগস্থলে অবস্থিত উদ্গত মাংসল অংশবিশেষ। দু'টি নিতম্বের খাঁজে মধ্যবর্তী অংশে থাকে মলদ্বার যা মানুষের পরিপাক তন্ত্রের সর্বশেষ অংশ। বয়ঃসন্ধির সাথে সাথে শরীরে ইস্ট্রোজেন হরমোন প্রবাহিত হওয়ার কারণে নারীর নিতম্ব আকারে বৃদ্ধি পায় এবং উন্নত হয়ে ওঠে। সাধারণত নিতম্বের বিশেষ কোন কার্য শরীরে নেই কিন্তু সোজা হয়ে বসে থাকার ক্ষেত্রে মাংসল নিতম্ব দু'টি সাহায্য করে। নিতম্ব মানবদেহের একটি যৌনসংবেদী অঙ্গ।